text: Guənıbžəm bğədıhərti, nısaṩəm žiʔərt: «Sozrəş, bžər ʔuxi, dınıṩəğəhə!» Bžər «qızəʔuḵırti», nısaṩəm pẋəɫantẋuər qiştərt, abı i qudamiblım teğəpṩa šəxu uəzdığəxər pağanərti, unəm ṩahərt, žıxafəgum trağəuvərti, ezıxər qeṯısəḵıžırt, zıxuağazəurə thə eɫəʔurt: «Ya də di Thəu Thəšxuə, ğəḟ qıdət, di ğavər ğəbağuə, maḟəm dışıẋumə…» A pşıhəşhəm Sozrəş qiğəzəžauə qaɫıtərt, iɫəs ẋureym xı guṩıʔum tetauə; Sozrəş qışiğəzəža maxuəm ğərə ṩırə zəxəḵauə qaɫıtərti, žıləm ya guḟəğuət, jəgušxuə, thəɫəʔu yaṩırt.